CELEX: 62017CA0589
Language: sk
Date: 2019-07-29 00:00:00
Title: Vec C-589/17: Rozsudok Súdneho dvora (druhá komora) z 29. júla 2019 (návrh na začatie prejudiciálneho konania, ktorý podal Tribunal Superior de Justicia de Cataluña — Španielsko) — Prenatal S.A./Tribunal Económico Administrativo Regional de Cataluña (TEARC) (Návrh na začatie prejudiciálneho konania — Dovoz textilných výrobkov s nesprávne deklarovaným pôvodom na Jamajke — Dodatočné vybratie dovozného cla — Žiadosť o odpustenie cla — Nariadenie (EHS) č. 2913/92 — Colný kódex Spoločenstva — Článok 220 ods. 2 písm. b) a článok 239 — Zamietavé rozhodnutie Európskej komisie z dôvodu osobitosti situácie — Platnosť)

23.9.2019   
            
            
               SK
            
            
               Úradný vestník Európskej únie
            
            
               C 319/9
            
         
      Rozsudok Súdneho dvora (druhá komora) z 29. júla 2019 (návrh na začatie prejudiciálneho konania, ktorý podal Tribunal Superior de Justicia de Cataluña — Španielsko) — Prenatal S.A./Tribunal Económico Administrativo Regional de Cataluña (TEARC)
      (Vec C-589/17) (1)
      
      (Návrh na začatie prejudiciálneho konania - Dovoz textilných výrobkov s nesprávne deklarovaným pôvodom na Jamajke - Dodatočné vybratie dovozného cla - Žiadosť o odpustenie cla - Nariadenie (EHS) č. 2913/92 - Colný kódex Spoločenstva - Článok 220 ods. 2 písm. b) a článok 239 - Zamietavé rozhodnutie Európskej komisie z dôvodu osobitosti situácie - Platnosť)
      (2019/C 319/08)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Superior de Justicia de Cataluña
      
         Účastníci konania pred vnútroštátnym súdom
      
      
         Žalobkyňa: Prenatal S.A.
      
         Žalovaný: Tribunal Económico Administrativo Regional de Cataluña (TEARC)
      
         Výrok rozsudku
      
      Preskúmanie rozhodnutia Komisie KOM (2008) 6317 v konečnom znení z 3. novembra 2008, ktorým sa určuje, že treba pristúpiť k dodatočnému vybratiu dovozného cla a že odpustenie tohto cla nie je odôvodnené osobitosťou situácie (vec REM 03/07), s prihliadnutím na článok 220 ods. 2 písm. b) a článok 239 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, zmeneného nariadením (ES) č. 2700/2000 Európskeho parlamentu a Rady zo 16. novembra 2000, neodhalilo žiadnu skutočnosť, ktorá by mohla mať vplyv na platnosť tohto rozhodnutia.
      
         (1)  Ú. v. EÚ C 22, 22.1.2018.